Nordjyllands Politi leder efter en 76-årig kvinde, der har været forsvundet siden onsdag klokken 13.

Nordjyllands Politi har iværksat en eftersøgning af en 76-årig tysk kvinde. Hun er gået fra en adresse på Skonnertvej i Lønstrup, og hun er ikke set siden klokken 13 onsdag, oplyser vagtchefen ved Nordjyllands Politi. Den ældre kvinde lider af Alzheimers. Hun beskrives som lidt kraftig af bygning. Hun bærergrå bukser, blå sko og en kort, mørkeblå jakke. Hun har kort, lysblond hår og bærer briller. Har man oplysninger om den 76-årige, kan Nordjyllands Politi kontaktes på telefon 1-1-4.